Asalnų hidrografinis draustinis

Asalnų hidrografinis draustinis – saugoma gamtos teritorija rytų Lietuvoje, Ignalinos rajone, Aukštaitijos nacionalinio parko vidurinėje dalyje. Apima Asalnų ir Dringykščio ežerus bei jų apylinkes, pietvakarines Dringio ežero įlankas ir jų apyežerius bei Lūšių ežero šiaurinę pakrantę. Didžiąją draustinio sausumos ploto dalį dengia miškai (Linkmenų miškas, Pabiržės Raistas).

1974 m. įkūrus nacionalinį parką, Dringio ir Asalnų įlankų miškuose galiojo hidrografinio draustinio režimas. Dabartinis draustinis įsteigtas 1997 m. balandžio 28 d. Skirtas saugoti „unikalų ir ypač vaizdingą ežerų įlankų bei protakų hidrografinį kompleksą su apyežeryje esančiomis retųjų augalų ir gyvūnų buveinėmis”.Asalnų hidrografinis draustinis, Saugomų teritorijų valstybės kadastras. Nuoroda tikrinta 2025-03-21. Draustinio teritorijoje yra du valstybės saugomi gamtos paminklai – Asalnų pušis ir Ožių ragas.

 Šaltiniai 

Kategorija:Lietuvos hidrografiniai draustiniai